Is-Sindku Nazzjonalista ta' Ħal Balzan Ian Spiteri dalgħodu ħasad lill-Balzanin meta ħabbar ir-riżenja tiegħu. Spiteri rriżenja kemm minn Sindku, kif ukoll minn Kunsillier. Stqarr li din kienet deċiżjoni iebsa għalih, iżda kienet waħda bżonjuża, u bbażata fuq raġunijiet personali u mhux politiċi. Kompla jgħid li kienu sitt snin ibsin ħafna, iżda fl-istess waqt, kienu ta' sodisfazzjon kbir. "Tgħallimt u fuq kollox kabbart il-ħbiberija magħkom ir-residenti li wħud minnkom kważi ġejtu minn tal-familja." Qal ukoll li ta kemm felaħ, iżda xtaq jagħmel aktar, imma kien marbut bil-limitazzjonijiet u r-restrizzjonijiet tal-kunsill. Huwa rringrazzja lil kull min kien parti mill-vjaġġ tiegħu. Min-naħa tiegħu, il-Kunsillier Angelo Micallef wera d-dispjaċir tiegħu b'din l-aħbar u qal li pprova jikkonvinċi lil Spiteri kemm-il darba biex ma jiħux dan il-pass. Madankollu qal li jekk jasal il-mument li jkollu jerfa' r-responsabbiltà ta' sindku hu, beħsiebu jagħmel dan b'impenn kbir. L-aħħar darba li ġie elett Sindku, fl-2019 Elezzjonijiet: 16-il lokalità għall-PL; 7 għall-PN Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60dafd796c512_rand.td-a-rec-img{text-align:left}.td_uid_3_60dafd796c512_rand.td-a-rec-img img{margin:0 auto 0 0}